| Fiseteroideos*Physeteroidea*CachalotesRango fósil: oigoceno – presente |
| --- |
| Deseño dun cachalote e o seu esqueleto |
| Clasificación científica |
| 

|  |  |
| --- | --- |
| Reino: | Animalia |
| Subreino: | Eumetazoa |
| Superfilo: | Deuterostomia |
| Filo: | Chordata |
| Subfilo: | Vertebrata |
| Clase: | Mammalia |
| Subclase: | Theria |
| Infraclase: | Eutheria |
| Orde: | Cetacea |
| Suborde: | Odontoceti |
| Superfamilia: | **Physeteroidea**Gray, 1868 |

 |
| Familias |
| * *Kogiidae*
* *Physeteridae*
 |

Os **fiseteroideos** (*Physeteroidea*) son unha superfamilia de cetáceos odontocetos que comprende as tres especies viventes de cachalotes: o cachalote propiamente dito, no xénero *Physeter*, e o cachalote pigmeo e o cachalote anano, que se inclúen no xénero *Kogia*.

Tradicionalmente (e algúns autores aínda o fan así) estes dopus xéneros reuníanse nunha mesma familia, d dos fisetéridos, coas dúas especies de *Kogia* na subfamilia dos *Kogiinae*, e con *Physeter* como único representante dos *Physetyerinae'*.

Porén, a tendencia actual é a de situar o xénero *Kogia* na súa propia familia, *Kogiidae*, quedando *Physeteridae* como unha familia monotípica (cunha única especie existente). Pero Wilson & Reeder, por exemplo, non recoñecen a familia *Kogiidae*, e clasifican *Physeter* e *Kogia* na familia *Physeteridae*.

Características
---------------

O cachalote é a especie máis grande dos odontocetos, con machos adultos de 15 a 18 m de lonxitude e entre 45 e 70 t de peso. Porén, as dúas especies do xénero *Kogia* son moito máis pequenas, con só de 2,5 a 3,5 m de lonxitude e pesos de 350 a 500 kg.

O corpo dos cachalotes é de robustas proporcións, con aletas pectorais anchas, en forma de remo. A mandíbula inferior é relativamente pequena e delgada con respecto á superior. O óso nasal é claramente asimétrico, co orificio nasal (espiráculo localizado no lado esquerdo da cabeza; no cachalote encóntrase cerca da punta da cabeza, mentres que nos integrantes do xénero *Kogia* está bastante máis lonxe do extremo anterior. Todas as especies teñen un gran número de dentes simples e similares (son homodontos).  
No xénero *Kogia* e algunhas veces tamén en *Physeter*, os dentes da mandíbula superior non erupcionan e, en ocasións están totalmente ausentes.

Comparación do tamaño dos tres cachalotes actuais co dun ser humano:

|  |  |
| --- | --- |
|      cachalote(*Physeter macrocephalus*)
     cachalote anano(*Kogia sima*) |      cachalote pigmeo(*Kogia breviceps*)
     mergulladorduns 1,80 m |

Os ollos dos cachalotes son incapaces de xirar nas súas órbitas, e posúen soamente unha cámara anterior vestixial. É máis probábel que o sentido da ecolocación sexa con moito máis importante que o da visión.

Outra característica común é o espermacete ou *esperma* ou *esperma de balea*, unha substancia semilíquida, branca e cerosa que enche o *melón* da cabeza, que cumpre o papel dun lastre na submersión e no mantemento da flotabilidade, o que se consegue ao facer fluír auga fría a través do nariz, endurecendo así o espermaceti, para mergullarse, e bombeando sangue tépedo para derreter o espermaceti para emerxer. As tres especies somérxense a grandes profundidades para buscar alimento; porén, crese que o cachalote se somerxe moito máis profundamente que as especies do xénero *Kogia*. As tres especies comen luras, peixes e incluso pequenos tiburóns.

A xestación dura de nove a quince meses, dependendo da especie. As crías únicas permanecen coa súa nai polo menos dous anos antes de seren destetadas. Os cachalotes non alcanzan a madures sexual despois dalgúns anos. Todas as especies congréganse en mandas, constituídas principalmente por femias, crías e xuvenís. Porén, estes grupos son tipicamente máis pequenos nos cóxíidos.

Taxonomía
---------

### Especies actuais

A superfamilia dos fiseteroides foi erixida por John Edward Gray en 1868, e considerada como monofilética por Uhen *et al.* en 2008 e por Lambert *et al.* en 2010, estando dividida na actualidade en dúas familias:

* **Superfamilia Physeteroidea**
	+ **Familia *Kogiidae***
		- Xénero *Kogia*
			* *Kogia breviceps*
			* *Kogia sima*
	+ **Familia *Physeteridae***
		- Xénero *Physeter*
			* *Physeter macrocephalus*

### Taxons existentes e desaparecidos (resumo)

* ***Physeteroidea***, cachalotes *sensu lato*
	+ *Phyhyseteroidea* primitivos
		- *Diaphorocetus* †
		- *|Acrophyseter* †
		- *Zygophyseter* †
		- *Brygmophyseter* (= *Naganocetus*) †
		- *Aulophyseter* †
		- *Livyatan melvillei*
	+ ***Physeteridae***
		- *Physeter*
			* *Physeter macrocephalus* — cachalote
		- *Orycterocetus* †
		- *Ferecetotherium* †
		- *Helvicetus* †
		- *Idiorophus}}* †
		- *Placoziphius* †
		- *Idiophyseter* †
		- *Physeterula* †
	+ ***Kogiidae***
		- *Kogia*, cachalotes pequenos
			* *Kogia breviceps* — cachalote pigmeo
			* *Kogia sima* — cachalote anano
		- *Aprixokogia* †
		- *Kogiopsis* †
		- *Praekogia* †
		- *Scaphokogia* †

### Filoxenia

```
o ***Physeteroidea***
├?─ † *Ferecetotherium kelloggi*
├?─ † *Helvicetus rugosus*
├?─ † *Ontocetus oxymycterus*
├?─ † *Brygmophyseter shigensis*
├──o † *Hoplocetinae*
│  ├──o † *Scaldicetus*
│  ├──o † *Idiorophus*
│  ├──o † *Diaphorocetus poucheti*
│  └──o † *Hoplocetus*
└──o
   ├──o
   │  ├──o † *Zygophyseter varolai*
   │  └──o † *Brygmophyseter shigensis*
   └──o
      ├──o † *Aulophyseterinae*
      │  └──o † *Aulophyseter*
      └──o
         ├──o *Kogiinae*
         │  ├?─o † *Miokogia elongatus*
         │  ├?─o † *Kogiopsis floridana*
         │  ├──o † *Praekogia cedrosensis*
         │  ├──o † *Scaphokogia cochlearis*
         │  └──o *Kogia*
         └──o *Physeterinae*
            ├──o † *Placoziphius duboisii*
            ├──o † *Orycterocetus*
            └──o
               ├──o † *Idiophyseter merriami*
               └──o
                  ├──o † *Physeterula dubusii*
                  └──o *Physeter*
```

Notas
-----

1. ↑  James G. Mead e Robert L. Brownell Jr. "Order *Cetacea*", ens Don E. Wilson e DeeAnn M. Reeder (2005): *Mammal Species of the World: A Taxonomic and Geographic Reference*. Baltimore: Johns Hopkins University Press. ISBN 978-0-8018-8221-0. Ver en liña.
2. ↑  "Tree of Life". Arquivado dende o orixinal o 06 de maio de 2016. Consultado o 21 de agosto de 2013.
3. ↑  "Wilson, D. E. & Reeder, D. M. (editores) (2005): *Mammal Species of the World. A Taxonomic and Geographic Reference* (3rd ed).". Arquivado dende o orixinal o 11 de novembro de 2012. Consultado o 21 de agosto de 2013.
4. 1 2 3 4  Lockyer, Christina (1984). Macdonald, D. ed. *The Encyclopedia of Mammals*. New York: Facts on File. pp. 204–209. ISBN 0-87196-871-1.
5. ↑  Véxase aquí Arquivado 22 de xullo de 2013 en Wayback Machine. 2ª acep. de **esperma** no dicionario da RAG
6. ↑  "Paleobiology Database". Arquivado dende o orixinal o 29 de maio de 2020. Consultado o 21 de agosto de 2013.

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Fiseteroideos*** |

### Bibliografía

* Carwardine, M. (1995): *Ballenas, delfines y marsopas. Guía visual de todos los cetáceos del mundo*. Barcelona: Omega. ISBN 84-282-1037-3.

### Outros artigos

* Cetáceos
* Odontocetos
* Cachalote

### Ligazóns externas

* *Physiteroidea* Arquivado 06 de maio de 2016 en Wayback Machine. en Tree of Life *(en inglés)*
* *Physiteroidea* Gray, 1868 Arquivado 29 de maio de 2020 en Wayback Machine. en Paleobiology Database *(en inglés)*

|  |  |
| --- | --- |
| Control de autoridades | 
* Wd: Q21446362
* BNF: 11971058v
* MAG: 2775883389

 |

|  |  |
| --- | --- |
| Identificadores taxonómicos | 
* Fossilworks: 53105

 |